SAWAD พุ่งแรง! ลุ้นกำไร Q2/59 โตกว่า 48% ชูเป้า 53.50 บ.
SAWAD พุ่งแรง ลุ้นกำไร Q2/59 โตกว่า 48% ล่าสุด ณ เวลา 11.24 น. ราคาอยู่ที่ 35 บาท บวก 1.25 บาท หรือ 3.70% สูงสุดที่ 35.75 บาท ต่ำสุดที่ 34 บาท มูลค่าซื้อขายที่ 431.48 ล้านบาท ด้าน บล.พิลลิป (ประเทศไทย) แนะซื้อ ให้เป้า 53.50 บาท
13 ก.ค. 2559

ผู้สื่อข่าวรายงานว่า ราคาหุ้นบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ณ เวลา 11.24 น. ราคาอยู่ที่ 35 บาท บวก 1.25 บาท หรือ 3.70% สูงสุดที่ 35.75 บาท ต่ำสุดที่ 34 บาท มูลค่าซื้อขายที่ 431.48 ล้านบาท ขณะที่ดัชนีตลาดหุ้นไทยโดยรวมบวก 0.43%
บล.พิลลิป (ประเทศไทย) ระบุในบทวิเคราะห์โดยคาดว่ากำไรสุทธิของ SAWAD ในไตรมาส 2/59 จะอยู่ที่ 431 ล้านบาท เพิ่มขึ้น 48.1%จากปีก่อนและ 2.6%จากไตรมาสที่แล้ว คาดในไตรมาส 2/59  โดยมีวันหยุดมากทำให้สินเชื่อของ SAWAD เติบโตอย่างชะลอลง จากที่ SAWAD ซื้อหนี้เข้ามาบริหารเพิ่มขึ้นอย่างต่อเนื่อง ทำให้รายได้จะยังเติบโตได้ 5%จากไตรมาสก่อน แต่ค่าใช้จ่ายจะเพิ่มสูงขึ้น 7.8%จากไตรมาสก่อน ส่งผลให้กำไรสุทธิอยู่ที่431 ล้านบาท เพิ่มขึ้น 2.6%จากไตรมาสก่อน เมื่อเทียบกับ ไตรมาส 2/58 สินเชื่อของ SAWAD เพิ่มขึ้นอย่างมาก จากต้นทุนทางการเงินที่ลดลงมาก ส่งผลให้กำไรสุทธิจะเติบโตถึง 48.1%จากปีก่อน
ขณะที่คาดการณ์กำไรปี 59 ไว้ที่ 1.8 พันล้านบาท เพิ่มขึ้น 34.4%จากปีก่อน เนื่องจากการผ่านรอบการจ่ายปันผลของ BFIT แล้ว ทำให้ทางฝ่ายยังคงประมาณการกำไรสุทธิปี59 ของ SAWAD ไว้เหมือนเดิมที่ 1.8 พันล้านบาท เพิ่มขึ้น 34.4%จากปีก่อนส่วนปี 60 ที่ SAWAD ได้ประโยชน์จากการลงทุนใน BFIT คาดมีกำไรสุทธิอยู่ที่ 2 พันล้านบาท เพิ่มขึ้น 11.8%จากปีก่อน
ทั้งนี้คงราคาพื้นฐาน 53.50 บาท แนะ “ซื้อ” แม้การลงทุนใน BFIT ไม่มีผลต่อผลประกอบการ ทำให้คงราคาพื้นฐานของSAWAD ไว้ที่ 53.50 บาท แต่การดำเนินงานปกติคาดมีการเติบโตสูง ประกอบกับเทียบราคาพื้นฐานกับราคาหุ้นในปัจจุบัน มีส่วนต่างเหลืออยู่อีกมาก 
 